lflage/wiki-talks huggingface dataset:
Diskuto:Listo de urboj de Francio

message: Mi nuntempe ellaboras novan sistemon de kategorioj pri la francaj urboj kaj vilaĝoj.
*Ekde nun, samkiel en la aliaj vikipedioj, ĉiu urbo aŭ vilaĝo de Francio klasiĝos en la "Kategorio:Komunumoj de iudepartemento", ekzemple :Kategorio:Komunumoj de Nord aŭ :Komunumo de Pas-de-Calais.
*La plej gravaj urboj (t.e pli ol 100.000 loĝantoj) plie estos en la :Kategorio:Grandaj urboj de Francio. Lille estos ekzemple ambaŭ en la kategorioj "Komunumoj de Nord" kaj "Grandaj urboj de Francio".
Thomas Guibal 11:50, 11. Okt 2006 (UTC)
replies: text: :Nura problemo estas ke ne ĉiuj scias kie estas "Pas-de-Calais", ekzemple. Roberto 11:54, 11. Okt 2006 (UTC)
replies: text: ::Vi ja pravas, sed oni ne povas havi la 36.000 francajn komunumojn en unu vasta, malpreciza "Kategorio:Urboj de Francio", kie nuntempe troviĝas grandegaj urboj samkiel etetaj vilaĝoj. Mi tial opinias, ke la "Kategorio:Gravaj urboj de Francio" estus bona kompromiso : tie oni povus rapide trovi la plej gravajn urbojn de Francio (t.e tiuj menciitaj en la artikolo Francio). Etajn komunumojn oni trovus en pli precizaj kategorioj. Mi verkos mesaĝon en la diskutejo pri tio ĉi-vespere. Thomas Guibal 12:00, 11. Okt 2006 (UTC)

text: :Mi nur ne ŝatas vorton "grava", ĉar vilaĝeto eble estas malgranda, sed historie grava, ekzemple. Mi preferus "grandaj urboj", kaj difinus "granda" kiel urbo kun pli ol 500 mil loĝantoj, ekzemple. Kaj vi povus krei "kategorion vilaĝoj de Francio" Roberto 12:04, 11. Okt 2006 (UTC)
replies: text: ::"Granda" anstataŭ "Grava" ŝajnas akceptebla al mi, do mi konsentas pri tio, kvankam 500 mil loĝantoj estas tro alta limo : nur 7 urboj estus en la kategorio ! Laŭ mi, la "grandaj urboj de Francio" povus esti tiuj videblaj sur tiu mapo (pli ol 100 mil). Cetere, mi ne ŝatus krei kategorion pri francaj "vilaĝoj", ĉar mi preferas la pli praktikan, pli juran vorton "komunumo" : en Francio, ĉiu urbo aŭ vilaĝo estas komunumo, ekde Parizo ĝis la plej eta vilaĝo. Oni do povas uzi la saman vorton por ĉiuj urboj/urbetoj, kaj tio estas granda avantaĝo. Mi tuj provos resumi tion ĉe la diskutejo. Thomas Guibal 14:26, 11. Okt 2006 (UTC)

text: ::Ĉu vere? Nur 7 urboj en Francio havas pli ol 500 mil loĝantojn? Bone, en Brazilo tiu estas mezgranda urbo, tie 13 havas pli ol 3 milionojn da loĝantoj... Sed, tiu ne gravas, nur difinu "granda" je 100 mil.Roberto 17:28, 11. Okt 2006 (UTC)
thread_title: Novaj kategorioj
Diskuto:Pipi Ŝtrumpolonga

message: Germanaj vikipediistoj, kiuj havas ĉiujn kvar Pipi-filmojn video- kaj DVD-forme, ĵuras, ke la du sved-germanaj filmoj Pippi Långstrump (Pipi Ŝtrumpolonga) kaj Här kommer Pippi Långstrump (Jen venas Pipi Ŝtrumpolonga) ambaŭ produktiĝis dum 1969. Poste sekvis la du aliaj sved-germanaj filmoj Pippi Långstrump på de sju haven kaj På rymmen med Pippi Långstrump, ambaŭ dum 1970. La datumbazo "Internet Movie Database" malsamopinias kaj asertas, ke Här kommer Pippi Långstrump nur filmiĝis dum 1973, kaj do estas la lasta de la serio (kaj tiu-ĉi artikolo sekvas la informojn de IMD). Kio do? Tria, laŭeble fidinda fonto: La reta vendejo AMAZON konfirmas, ke la unua aserto pravas kaj IMD eraras (kvankam la angle sinkronigitaj filmversioj parte nur publikiĝis dum 1975 kaj 1977, sed ja temas pri la sveda kaj germana originalo).
Fidante je la (de mi unue pridubita, sed konfirmita) korekteco de la germana vikipedio kaj de AMAZON, mi do ŝanĝas (en kaj artikoloj Inger Nilsson kaj Pipi Ŝtrumpolonga) la sinsekvon de Här kommer Pippi Långstrump (Jen venas Pipi Ŝtrumpolonga) de 4 al 2 kaj la jaron de 1973 al 1969.
ThomasPusch 17:42, 11. Okt 2006 (UTC)
thread_title:  Jaroj de la Pipi-filmoj
Diskuto:EsperHe

message: Kial Himno de EsperHe ne estas la oficiala himno? Mi kredis ke ĝi estas la oficiala kaj Tiko kaj Tako la neoficiala... ;) 
Mi fakte ne sciis pri "etimologio" de la nomo...nu, almenaŭ ne certis. Mi ĉiam fleksas la vorton ekz. EsperHen - ne EsperHeen. (Sed mi jam iam rimarkis ke vi uzas la duan.)
Estas ankaŭ kelkaj aliaj detaletoj pri kiuj mi malsamopinias sed nun ne havas tempon komenti.

message: Hej MirA!
Ah, do ankau mi komence diris EsperHen, sed poste prifajfis :)
Kial ne oficiala? Char ghi ne estas oficiale elektita, chu?
Sed krome Finnlando ne havas oficialan himnon, kvankam oni kutime uzas Maamme laulu (kelkfoje ankau Porilaisten marssi kaj Finlandia).
--[[Vikipediisto:Piechjo|Piechjo]] 19:27, 12. Okt 2006 (UTC)

message: Bone do, mi iom atendis informojn pri la estraro, sed ankau Tiko kaj Tako ja gravas ;) --[[Vikipediisto:Piechjo|Piechjo]] 09:29, 17. Okt 2006 (UTC)

message: Pri la estraro... mi tute ne certas. Eĉ artikoloj pri pli grandaj asocioj ne enhavas estrarojn kaj ni ja havas ligilon al nia oficiala paĝaro. Mi daŭre dubas ke indas mencii kunlaboron kun ESN kaj aliaj asocioj. Tio ne estas monpeto al la studentaro. ;)  Krome, ni nur havis unu sicon ĝis nun kaj la sekva ne estas planata. Mi reskribos tion parton. Kaj..ĉu ne FEJO anstataŭ Fejo?
--[[Vikipediisto:MirA|MirA]] 15:11, 17. Okt 2006 (UTC)

message: * Krom ĝeneralaj festoj EsperHe jam unufoje, maje 2006, aranĝis akademian "sicon" aŭ sidfeston kun trinkokantoj laŭ la akademia tradicio de Helsinki - tamen esperante. Sj1mor (diskuto) 05:35, 14 apr. 2024 (UTC)
replies: text: verŝajne Secio Sj1mor (diskuto) 05:38, 14 apr. 2024 (UTC)
thread_title:  tajperaro?
Diskuto:La Pafklik

message: Ho knachjoj! Vikipedio estas serioza medio. Vi povas ja diri, ke la bandanoj asertas, ke ili estas serchataj de la polico pro iu kialo. Eble kontaktu iun podkast-fariston por intervjuo kaj uzu ghin kiel referenco. Certe estos pli por skribi post la hiphopa kompilo...
--Piechjo 12:21, 16. Okt 2006 (UTC)

message: Ĉu tiu grupo estas franca? Ĉu ili plejkutime agadas en tiu lando? --- Fernando Maia Jr. 14:21, 28. Nov 2007 (UTC)
thread_title:  Origino de la grupo 

message: Ĉu "Pafklik" aŭ la "La Pafklik"? --ƒajro @ ♨ ★ 17:41, 22. Sep 2009 (UTC)
thread_title: Nomo de la grupo
Diskuto:Emilo de Smolando

message: ĉar la titolo de la libro estas "Emilo de, ne el, Smolando", mi konsilas movi la artikolon al tiu titolo. --Haruo 19:29, 17. Okt 2006 (UTC)
replies: text: ĉar neniu kontraŭargumentis, mi movis ĝin. --Haruo 06:04, 18. Okt 2006 (UTC)
replies: text: :Fakte la originalo Emil i Lönneberga signifas "Emilo en Lönneberga", sed pri la esperanta traduko vi pravas, kaj mi kiel origina kreinto de la paĝo neniel kontraŭas la ĝustigon. Domaĝe ke la eldoneja retejo de Franko Luin ne plu funkcias: mi ĵus metis novan ligilon al la e-libro. ThomasPusch (diskuto) 16:37, 22 apr. 2022 (UTC)
thread_title:  Verŝajne movenda
Diskuto:Historio de kristanismo

message: Mi proponas renomi la artikolon al Historio de Kristanismo simile al la plej multaj alilingvaj versioj. Kion opinias la aliaj? Marcos 18:17, 18. Okt 2006 (UTC)
replies: text: Vidu  --Petr Tomasovsky 18:20, 18. Okt 2006 (UTC)
replies: text: :Ĉu vi do konsentas ke mi movu/renomu la artikolon? Narvalo kaj Montanesko jam konsentis kun tio en la diskutejo. Se vi ne mencios kontraŭan argumenton, mi do movos/renomos ĝin. Marcos 19:29, 18. Okt 2006 (UTC)

message: Nice work on this article, way more detailed than I had expected it to be. Bonege. 219.255.192.201 02:31, 25. Okt 2006 (UTC)
Mi ĵus ŝanĝis nomon de la urbo "Nikaja" al la pli tradicia formo "Niceo". Krome, en la interesinta min parto pri la ikonhonorado mi ŝanĝis ligon "ekumena koncilio" al simpla "koncilio", ĉar fakte tie estas bona tabelo de koncilioj ekumenaj, dum la ligo "ekumena koncilio" ne funkcias. Estus bone, se en aliaj partoj de la artikolo same oni kontrolu la ligojn.
thread_title:  Nice
Diskuto:Poezia justo

message: Mi ne trovis la terminon poezia justo en PIV, do mi scivolas kian pravigon ĝi havas en Esperanto.  Kiel du-vorta termino ĝi ja laŭnecese estas idiotismo.  Espereble, iu povos aldoni cit-fonton por la esprimo en Esperanto.  Intertempe eble estus interese kontroli kion diras apliko de 15a Fundamenta regulo.  Bv aldoni al la tabeloj laŭscie aŭ laŭkontrole:
=== Etime kaj paŭse pravigaj ===
Lingvo     	Termino          	Fonto
Angle (en) 	poetic justice   	titolo de Vikia artikolo; uzantula kono
France (fr)	Justice poétique 	titolo de Vikia artikolo
Galege (gl)	Xustiza poética  	titolo de Vikia artikolo
Itale (it) 	Giustizia poetica	titolo de Vikia artikolo
Mi ne scias ĉu la japana temino ja:勧善懲悪 alportas ian pravigon.  Esperinde iu movos ĝinal la konvena tabelo (kaj forigos ĉi komenton. 
=== Nur paŭse pravigaj ===
Lingvo	Termino	Fonto
=== Ne pravigaj ===
Lingvo	Termino	Fonto
thread_title:  Pravigo por la termino en Esperanto 

message: Lingvo     	Termino          	Fonto
Angle (en) 	poetic justice   	titolo de Vikia artikolo; uzantula kono
France (fr)	Justice poétique 	titolo de Vikia artikolo
Galege (gl)	Xustiza poética  	titolo de Vikia artikolo
Itale (it) 	Giustizia poetica	titolo de Vikia artikolo
Mi ne scias ĉu la japana temino ja:勧善懲悪 alportas ian pravigon.  Esperinde iu movos ĝinal la konvena tabelo (kaj forigos ĉi komenton.
thread_title:  Etime kaj paŭse pravigaj 

message: Lingvo	Termino	Fonto
thread_title:  Nur paŭse pravigaj 

message: Lingvo	Termino	Fonto
thread_title:  Ne pravigaj
Diskuto:William J. Clinton

message: Ĉu lia familia nomo ne prononciĝas [klintn] anstataŭ [klent'n]? Almenaŭ en Britio oni tiel prononcas lian nomon. Marcos 22:24, 20. Okt 2006 (UTC)

message: Li ne estas nomata William J. Clinton. Ĝi devas esti movita al Bill Clinton. '''[[Uzanto:Tahc|tahc]]''' '''<sup>[[Uzanto-Diskuto:Tahc|chat]]</sup>''' (diskuto) 22:01, 13 nov. 2017 (UTC)
thread_title:  movita al [[Bill Clinton]]
Diskuto:Nord-Koreio

message: La ekstera ligo ne plu funkcias.

message: *Landkodo: KP.
*E-nomo: [a] Norda Koreio, [o] Korea Popola Demokratia Respubliko.
*Nacia nomo: Chosŏn minjujuŭi inmin konghwaguk.
*Areo: 120.500 kv.km.
*Politika sistemo: popola respubliko.
*Gvidanto de la respubliko: Ĝenerala sekretario de Centra Komitato de Korea Laborista Partio, Prezidanto de Popola Defenda Komitato, Ĉefkomandanto de Popola Armeo, marŝalo Kim Jong-il
*Ŝtatestro: Prezidanto de Estraro de Supera Popola Asembleo de la respubliko Kim Yong Nam
*Ĉefurbo: Pjongjango (1.500 mil) - (dua plej granda urbo Hamhungo).
*Loĝantaro: 23.869 mil  (1995), inter ili 99,8% koreoj.
*Ŝtatlingvo: korea lingvo.
*Kredantoj: budhistoj.
*Eksporto: karbo, fero, kupro.
thread_title:  Malnova "landtabelo"
Ŝablono-Diskuto:Apartigila paĝo

message: Laŭ mi ĉi tiu ŝablono strangas. La paĝoj, en kiuj ĝi aperas, ja ne estas kreitaj el apartigilo. Mi vidas, ke en aliaj grandaj Vikipedioj ne estas ekvivalento por ĉi tiu ŝablono. Mi ne vidas praktikan utilon en ĝi, do laŭ mi ni povas forigi ĝin. Kion pensas la aliaj? Marcos 13:42, 25. Okt 2006 (UTC)
replies: text: La fakto, ke nun multaj artikoloj kiuj uzas ĉi tiun ŝablonon ankaŭ uzas Ŝablono:Urbo de Ĉeĥio, plifortigas mian opinion, ke ni ne uzu ĉi tiun ŝablonon, ĉar vere ĝenas havi du ŝablonajn mesaĝojn supre de multaj artikoloj. Do se oni ne mencios iun sufiĉe gravan praktikan utilon de ĉi tiu ŝablono, mi proponas ne plu uzi ĝin (kaj poste forigi ĝin). Marcos 16:48, 25. Okt 2006 (UTC)
Marcos, rekonsciiĝu, ĉar vi restos tiel ĝis la emeriteco. Ĉi tie multaj artikoloj havas en krampoj ian lokon - kaj nenie ligilon aŭ mencion, kion signifas la titolo sen krampoj. Sufiĉas iom rigardi tra Vikipedio. Sed tion vi certe ĝis nun ne rimarkis, ĉu? Do trifoje rigardu. --84.42.246.4 15:31, 26. Okt 2006 (UTC)

text: Se la leganto volas scii ion pri la titolo sen krampoj, li povas entajpi ĝin en la serĉo-keston, kaj tuj venos al tiu paĝo. Do kie estas la problemo?

text: Mi kontrolis en pluraj aliaj grandaj Vikipedioj (en, de, es, pt, nl, fr), kaj nur en la franca oni kelkfoje ligas al la apartigila paĝo el la kramo-titola paĝo, tamen ĉiam kun la mallonga frazo "Pour les articles homonymes, voir ..." (Por la apartigila paĝo, vidu ...). Mi pensas, ke la kialo, pro kiuj la aliaj grandaj Vikipedioj tute ne uzas tiajn ligilojn estas, ke ili malutilo (kreo de konfuzo ĉe kelkaj legantoj) estas pli granda ol ilia malgrandega utilo.

text: Do mi persone opinias, ke ni tute ne uzu ĉi tiun ŝablonon en nia Vikipedio. Se tamen aliaj malkonsentas kun mi, mi proponas ke ni uzu nur mallongan frazon ne enmetita en keston, kiel en la franca Vikipedio. Marcos 17:18, 26. Okt 2006 (UTC)
replies: text: :Tiu ĉi ŝablono estas tre utila. Mi vidas nur avantaĝojn en ĝi. Kial fari ion simple, se tio eblas fari komplike, ĉu ne? Kial kopii kaj serĉi artikolon (kiu multfoje ne ekzistas, kaj de kie oni sciu, ke ĝi ne ekzistas), se sufiĉas unu klako kaj jen - oni estas en paĝo kun ties signigoj. Do, se ne uzas ĝin aliaj vikipedioj, tio ne signifas, ke ni ne devas havi ĝin ĉi tie. Vi povas mesaĝi pri la ŝablono en tiuj vikipedioj, en kiuj ĝi ne estas. --Petr Tomasovsky 18:44, 26. Okt 2006 (UTC)
replies: text: ::Al mi ĝenas havi tiom atentokaptan keston supre de multaj artikoloj. Ĝi forlogas la atenton de la leganto al io, pri kio li plej verŝajne ne volas legi. Do la ŝablono ja havas malavantaĝon.

text: ::Taŭga kompromiso povus esti uzi la francan sistemon, do havi mallongan kursivan tekston sen kesto (vidu ĉi tion). Por tio, ni simple devus ŝanĝi ĉi tiun ŝablonon iomete.

text: ::Ĉu laŭ vi akceptebla kompromiso? Marcos 19:27, 26. Okt 2006 (UTC)

message: Saluton. Mi ĵus markis la ŝablonon  kiel evitindan. Tio signifas, ke ĝi devus esti  iom post iom anstataŭigata per alia kodigo, nome {{#if:. Kiu havas proponon por ĉi tiu ŝablono? --Tlustulimu (diskuto) 21:57, 16 Apr. 2012 (UTC)
thread_title:  Malnoviĝinta kodigo
Diskuto:Billie Jean

message: La inoj videblaj en la muzikvideo de BJ neniel reprezentas aŭ simboligas BJ.
Tiun informon donis al mi la reĝisoro, Steve Barron, kiu antaŭ kelkaj tagoj prelegis en mia loĝurbo. Se li refarus la videon, kaj tiam decidus vere montri BJ, tiam li certe uzus por ŝia rolo nigrahaŭtulinon, Barron informis al mi.
Mi do ŝanĝis la antaŭan lastlinion, kiun mi mem iam verkis, miskomprene. Bab 13:56, 26. Okt 2006 (UTC)
thread_title: Muzikvideo
Diskuto:FAT

message: Mi reskribis estis disvolvata ĉar kiel mi komprenas, oni ne necesas la 'ita' se jam havas la i-tempo en estIS. Do la simila en la hispana (mi skribas en la hispana ĉr mi vidis ke Yuu eo parolas iomete la hispanan) 'Había sido desarrollado' aŭ en la angla 'It had been develped', sed mi volas diri 'Fue desarrollado' aŭ 'It was developed'
PD: Mi scias ke ĉi tie ne estas la plej bona ejo por diskuti ĉi tie, do bonvolu respondu al mi en mia diskutejo, ĉr mi ne volas skribi kaj forviŝi (mi supozas ke ankaŭ ne vi ;).
Ombresaco 15:03, 27. Okt 2006 (UTC)
thread_title: Estis disvolvita / estis disvolvata
Diskuto:Korda teorio

message: Kial oni ne nomas en eo tiun teorion ŝnurteorio?
Oni nomu ĝin "kordoteorio", ĉar temas pri estaĵoj, kiuj similas al la kordoj de ekz. gitaro en tio, ke ili vibras. "Ŝnurteorio" estus tute maltrafa nomo. Bertilow 22:59, 31. Okt 2006 (UTC)
thread_title: Teorionomo

message: Atentu: jam ekzistas artikolo Teorio de kordoj: oni devas ambaŭ pecojn unuigi!
thread_title: Unigo de artikoloj
Diskuto:Revon Havas Mi

message: Laŭ la traduko de PEJNO Simono, mi proponos renomi ĝin.--Denizo 16:50, 30. Okt 2006 (UTC)
Redirektilo sufiĉas... "Mi Havas Revon" havas la saman vortordon de la angla titolo, kaj tiu estas la plej ofta ordo en Esperanto, ĉu ne? Cetere, kial li/ŝi tradukis tiel? Raoni Sousa 17:01, 30. Okt 2006 (UTC)
La teksto de la verko devas esti en la Vikifontaro, ne en Vikipedio. --Petrus Adamus 21:33, 9 Feb. 2012 (UTC)
replies: text: Bedaŭrinde neniu konas la Vikifontaro, kiu fakte eĉ pli mizeras al la Vikipedio. --  PEJNO Simono  Diskuto  07:32, 24 Apr. 2012 (UTC)
thread_title:  Renomi al "Revon havas mi" 

message: Mi tradukis kun bonaj motivoj "I have a dream" al "Revon havas mi" kaj NE al "Mi havas revon". Kaj estas impertinentaĵo forigi la nomon de la tradukinto. --  PEJNO Simono  Diskuto  07:33, 24 Apr. 2012 (UTC)
replies: text: Ĉi tie vi estas en Vikipedio, ne en ia via blogo. Ĉi tie oni ne indikas la nomojn de tradukintoj. Via nomo estas notita en la historio de redaktoj. Petr Tomasovsky (diskuto) 12:15, 24 Apr. 2012 (UTC)
thread_title:  La titolo ''Revon havas mi'' 

message: Saluton Pejno Simono! Mi gratulas vin pro via traduko Revon havas mi. Jen du lingvaj rimarkoj:
# Vi uzas la esprimon "kirlventoj" (kiun mi ŝanĝis al "kirloventoj" por pli facila elparolo), sed ĉu ne devus esti "ventokirloj"?
# Vi plurfoje uzas la esprimon "kunaj", sed ĉu ne povus esti "kune"? (mi ne legis la originalon)
--Dominik (diskuto) 09:04, 24 Apr. 2012 (UTC)
replies: text: Ĉi-okaze mi preferis predikativan "kunaj". Fakte, se vi ŝanĝas "kirlventoj" al "kirloventoj" ĝi ne plu estas mia traduko, ĉu ne? Tie ĉi mi citas tradukon jam delonge publikigitan. Tute ne temas pri porokaza traduko speciale por Vikipedio. Ĝi jam delonge ekzistas. --  PEJNO Simono  Diskuto  12:42, 24 Apr. 2012 (UTC)

text: Cetere, la lingvaĵo kaj traduko estis jam diskutata en s.c.e. La notojn provizis diskutanto. --  PEJNO Simono  Diskuto  12:50, 24 Apr. 2012 (UTC)
thread_title:  lingvaj rimarkoj 

message: Aŭ la titolo estu I Have a Dream  laŭ aliaj vikipedioj aŭ ĝi estu tradukita Mi havas revon. Se la titolo emociigas la tradukinton, mi ne scias, sed ĝi estu artikolo kiel la ceteraj, ne kiel scenario al iu filmo. Petr Tomasovsky (diskuto) 12:18, 24 Apr. 2012 (UTC)
replies: text: Ne, tute ne estas tiel. Vidu la diskuton en la ĉefa diskutejo. --  PEJNO Simono  Diskuto  12:38, 24 Apr. 2012 (UTC)
replies: text: :Saluton, Petr. Ĉu ekzistas vikipedia regulo, kiu diras, ke artikola titolo devas esti laŭvorta traduko de la averaĝa alilingva titolo? Mi pensas, ke ne. --Tlustulimu (diskuto) 13:09, 24 Apr. 2012 (UTC)
thread_title:  I Have a Dream
Diskuto:Kilobajto

message: Mi serĉis ĝin en la vortaro, ĉar mi ĝin hezitis, sed fine mi misskribis. (Legi bone ne estas una el miaj plej bonaj karakteraj ;)
DankonOmbresaco 21:32, 30. Okt 2006 (UTC)
Ne estas problemo! Dum miaj unuaj monatoj en Esperanto, mi kutimis konfuzi "nombro" kun "nomo" pro la simileco de la hispana "nombre" (kvankam la portugala vorto estas "nome", tre simila al la esperanta...) --Yuu eo 19:29, 7. Nov 2006 (UTC)
thread_title: nombro ne numbro

message: Ĉu oni devus diri "memoro" aŭ eble "memorilo"?
Ombresaco 12:44, 12. Nov 2006 (UTC)
replies: text: Laŭ la Komputada Leksikono ĝi estas simple "memoro". -- Yekrats 13:17, 12. Nov 2006 (UTC)
Jes, mi konas tiun retejon. Pro tiu mi uzas "memoro", sed kio estas la nomo de ĉiu aĵo kiun mi memoras? Ĉu memoro? ĉu memoraĵo?
Pro tio mi petas helpon en tiu traduko.
Kiom da aŭtoritaton havas "komputada leksikono"?
Ombresaco 00:31, 13. Nov 2006 (UTC)
thread_title:  memoro
Diskuto:Krimea tatara lingvo

message: Saluton!
Chu ne pli bone estus nomi la lingvon "krime-tatara"? Nun mi prilaboras serion da artikoloj pri Krimeo kaj mi sisteme uzas tiun ĉi formon.

message: Estas kreita la nova (pli granda kaj ŝajne eĉ pli bona) pri la temo; ĝi uzas ankaŭ la pli bonan (laŭ mi) nomon
por la lingvo, vidu Krime-tatara lingvo. Ĉu ni faru la alidirektilon ĉi tie aŭ pridiskutu la temon? - Mevo, 10.23, la 14an de Dec 2006
thread_title:  Nova paĝo
Diskuto:Dietrich Buxtehude

message: Kiel oni povas ŝanĝi la titoldonan nomon en Buxtehude anstataŭ Bŭtehude?
replies: text: Normale "renomante" la paĝon, sed ĉar la ĝusta paĝo jam ekzitas, enmetenda estas redirektilo simple uzante la butonon  kiu aperas super la redaktofenestro. Arno Lagrange ✉ 07:16, 7. Nov 2006 (UTC)

message: I'm very sorry to have to write this in English, but I don't understand quite much of Esperanto. I'd like to point out that the black-white image of Buxtehude is actually a picture of Pergolesi; it has been excidentally, but wrongly put on the Internet by a Dutch user, who himself no also sees he was wrong in doing so. You can discuss this (in English) on my Dutch 'Diskuto'. 132.229.87.63 15:57, 11. Sep 2007 (UTC)
thread_title: Picture
Diskuto:-im-

message: Ŝajnas, ke la sufikso -im- estas tute nove kreita, kaj ke ĝi aperas la unuan fojon en tiu ĉi artikolo Vikipedia. Vikipedio ne estas la ĝusta loko por enkonduki novajn afiksojn. Krome -im- estas duoblaĵo de la samsignifa sufikso -t-, kiu estis registrita en PIV jam en ties malnova eldono, kaj kiu aperas ankaŭ en PIV2005. Laŭ mi la artikolo pri -im- estu forigita. Bertilow 02:16, 8. Nov 2006 (UTC)
thread_title:  Samsignifas al -t-, kaj ne aperinta aliloke 

message: Se argumento pora estas ke ĝi jam uziĝas ekster Esperanto, nepras minimume liston de la lingvoj en kiu ĝi ordinare uziĝas.  Jes, Vikipedio ne estas ĝusta loko por enkonduki novajn afiksojn.  Tamen ĝi ŝajas pravigebla loko por enciklopedie listigi citatajn meritojn kaj malmeritojn de tiuj kandidatoj al kiuj ne tute mankas meritoj.  O'RyanW (☺  ₪) 05:11, 8. Nov 2006 (UTC)
thread_title:  Kiom da internacieco?
Diskuto:Vortero

message: Certe mi komprenas distingon inter informo pri frazostrukturo kaj informo pri la mondo, kaj mi bone konas distingojn inter radiko, stamo (vorto sen sia finaĵo, do la radiko(j) plus kiaj ajn derivajn afiksojn), kaj afikso, kaj ankaŭ inter derivada morfologio (vortfarado) (portanta informon pri la mondo) kaj fleksia morfologio (finaĵoj) (portanta gramatikan informon), ĉu sinteza, ĉu analiza; ĉu kunfanda (en kiu la morfemoj povas havi neklarajn limojn), ĉu aglutina (en kiu la morfemoj havas klarajn limojn).  
Sed kion mi ne komprenas, tio esta la distingo inter signifohava kaj informohava, kio impresas min nekohere sencomanka.  Kion ja povas signifi la vorto signifi se ne almenaŭ porti informon? 
Kaj jes, mi ankaŭ komprenas, ke en Esperanto oni ofte limigas fleksiojn al kunfandaj fleksioj; ne temas pri tio. O'RyanW (☺  ₪) 02:35, 9. Nov 2006 (UTC)

message: Saluton. Mi ĵus malfaris la aldonon de "lingvero", ĉar ĝi unue ne estis metita je la ĝusta parto de la enkonduka frazo kaj due mi dubas, ke ĝi estus sinonimo de "vortero". - Amike --Tlustulimu (diskuto) 07:52, 29 mar. 2022 (UTC)
replies: text: Krome la vorto "lingvero" ne troveblas en Reta Vortaro nek en NPIV. --Tlustulimu (diskuto) 11:00, 29 mar. 2022 (UTC)
thread_title:  Ĉu "lingvero"?
Diskuto:Futbalteamo

message: Mi ne parolas la germanan, sed unu el du ligilo devus esti forviŝita. Aŭ eble la problemo estas en la germana vikipedio, do oni devus fuzii ilin. Ombresaco 17:56, 9. Nov 2006 (UTC)
replies: text: Neniel estas nur tiu problemo. Mi havas nenian ideon, kiu elektis la nomojn de la futbalaj kluboj, kiuj prezentiĝas en tiu listo. Pri Bocvano, ne la pinta lando en internacia futbalo, menciiĝas multegaj nomoj de kluboj, sed nur unu el ili havas minimuman tekston de tri frazetoj, sen ekstera ligilo, informkesto aŭ bildo. Pri ĉiuj aliaj klubonomoj oni ŝajne dum 2 jardekoj atendas, ke esperantistoj faru bonajn artikolojn, sed evidente neniu vikipediano konsideras tiun taskon prioritata. Kompense pri Hispanio menciiĝas nur kvar kluboj, kvankam en la koncerna kategorio jam estas 21 futbalkluboj kun esperantlingva artikolo. Kaj ekzemple menciiĝas neekzista klubo Villarreal C.F., kvankam pri klubo Villarreal CF jes ekzistas artikolo - simple la punktoj estas troaj. Sume estas multaj fuŝoj, kaj persone mi dirus, ke bone ordigita kategorio :Kategorio:Futbalteamoj laŭ landoj kun bonaj subkategorioj multe pli helpas ol tiom nezorgita listo. ThomasPusch (diskuto) 11:44, 20 nov. 2023 (UTC)
replies: text: :Kaj, fakte, ĉiuj ok aliaj lingvoj kiuj havas tekston pri temo "futbalteamo", simple klarigas kio principe estas futbalteamo - tian liston kiel ĉi tie havas neniu alilingva branĉo de Vikipedio... ThomasPusch (diskuto) 15:33, 20 nov. 2023 (UTC)
thread_title: Germanaj ligiloj
Diskuto:Kibibajto

message: Mi kopiis la enhavon de kilobajto, ĉar mi kredas ke la argumento estas la sama, sed ambaŭ devus aperi en vikipedio. Pro tio mi ne kredas ke oni devus fuzii ilin.
18:14, 9. Nov 2006 (UTC)
thread_title: Enhavo de kilobajto

message: Ĉu oni devus diri "memoro" aŭ eble "memorilo"?
Ombresaco 12:44, 12. Nov 2006 (UTC)
thread_title:  memoro